Általános Szerződési Feltételek 
 
1 .Szolgáltatás igénybevétele 
 
A szolgáltatás megrendelésének módjai: 
 
a. Szolgáltatásainkat megrendelheti személyesen szerződött partnereinknél 
 
b. Telefonon a +36 30 640 8772  telefonszámon 
 
c. E-mail-en az info@europatravel.hu 
 
Fontos! 
 
Tisztelt utasaink! Szolgáltatásunkat csak az a személy veheti igénybe, aki a személyi azonosságát a szolgáltatás igénybevételekor igazolni tudja, ezért kérjük, mindig legyen Önöknél az az úti-okmány, mellyel a szolgáltatásunkat telefonos, vagy e-mailes megrendeléskor megadott. 
 
Amennyiben Ön nem tudja igazolni magát, úgy a szolgáltatást megtagadhatjuk. 
 
A helyszínen történő módosítást csak az eredetileg regisztrált utas aláírásával ellátott átruházási engedély felmutatása esetében tudjuk végrehajtani, melynek költsége 30000 forint. 
 
E-mail-ben érkezett megrendeléséről a szolgáltató hétköznapokon munkaidőben (8-17 óra között) a levél elküldésétől számított 6 órán belül, 17 órától 12 órán belül, hétvégén és ünnepnapokon a beérkezéstől számított 24 órán belül visszaigazolást küld. 
 
Amennyiben nem érkezik visszaigazolás megrendelésére a megadott időtartamokon belül, úgy kérjük, tekintse meg levelező rendszere spam/kéretlen levelek mappáját, vagy hívja a +36 30 640 8772   telefonszámot. 
 
Az utazás időpontjához képest 72 órán belül leadott rendelések esetén telefonos egyeztetés szükséges. 
 
Javasoljuk, hogy a minimum két héttel az utazás igénybevétele előtti foglalások esetén az utazást megelőző napokban keressen fel a részletekkel, esetleges változtatásokkal kapcsolatban. 
 
Telefonszám, mint mindenkori elérhetőség megadása kötelező! 
 
a. Fizetési módok 
 
A részvételi díj befizetésének lehetséges módozatai: 
 
A szerződött partnereinknél készpénzben. 
Banki átutalással
 
Az átutalással történő fizetés esetén a részvételi díj összegének az indulást megelőző napig meg kell jelennie bankszámlánkon. Az utazást megelőző napig nem rendezett átutalásos megrendeléseket cégünk egyoldalúan törölheti rendszeréből. Az utazás során a gépkocsivezetőnél készpénzben. 
 
A szolgáltatónak jogában áll, a meghirdetettől eltérő típusú autóbuszt használni, tartalék vagy alvállalkozó által üzemeltett autóbuszt üzembe állítani. 
 
b. Visszaigazolás 
 
A Békéscsabáról vagy más felvételi helyszínről történő indulás pontos időpontját az indulás előtti nap 17:00-ig, de minimum az indulás előtt 8 órával pontosan egyeztetjük utasainkkal SMS vagy telefonhívás formájában. Ennek kiválasztására az a megrendelés leadásánál van lehetőség, amit szíveskedjenek feltüntetni. Amennyiben ez nem történi meg, úgy legtöbb esetben telefonon keressük meg.  
 
Amennyiben az utas a megadott telefonszámon előző nap 17:00-ig nem elérhető, úgy a megrendelőt terheli a felelősség az esetleges változásokból adódó kellemetlenségekért. Amennyiben Ön az említett időpontig nem kap kollégáinktól értesítést utazásával kapcsoltban, úgy kérjük keressen személyesen, vagy a +36 30 640 8772  telefonszámon. 
 
A folyamatosan beérkező megrendelések függvényében a EuropaTravel2020 Kft. fenntartja a jogot, hogy az előre egyeztetett indulási időpontot, a korábbiakban említett feltételek mellett, maximum 5 órával előrébb hozhatja. A megrendelő jogosult az időpont módosítására. 
 
c. Utazás módosítása/lemondása 
 Az előre megrendelt utazás módosítása esetén 30.000 Ft módosítási díjat számítunk fel.
Az utazás módosítására az indulást megelőzően minimum 48 órával van lehetőség.
A 48 órán belüli módosítások kizárólag a jármű telítettségének függvényében, visszaigazolás alapján teljesíthetők.
Amennyiben az új időpontban a járműben nem tudunk helyet biztosítani, az EuropaTravel 2020 Kft. mindent megtesz annak érdekében, hogy az utas a legközelebbi elérhető szabad hely igénybevételével eljusson a célállomására.

A foglalás véglegesítéséhez minden esetben minimum 50% előleg / foglaló előre történő megfizetése szükséges, amely banki átutalással teljesítendő.
A befizetett előleg / foglaló a szolgáltatás lefoglalására szolgál, és lemondás esetén nem visszatérítendő, függetlenül a lemondás időpontjától.

Az utazás költségmentesen lemondható az indulás (vagy érkezés) előtt minimum 72 órával, azonban a befizetett előleg / foglaló ebben az esetben sem kerül visszatérítésre.
A lemondás kizárólag telefonon vagy személyesen tehető meg.
SMS-ben vagy e-mailben történő lemondást nem áll módunkban elfogadni.
Az indulást megelőző 48 és 24 óra közötti időszakban történő lemondás esetén az utast az utazás 50%-os díja terheli, melyből a korábban megfizetett előleg / foglaló beszámításra kerül. Amennyiben a befizetett előleg összege nem fedezi az 50%-os díjat, az utas köteles a különbözetet megfizetni, melyet az EuropaTravel 2020 Kft. kiszámláz.
24 órán belüli lemondás esetén az utas köteles a teljes menetdíj megfizetésére, melybe a korábban megfizetett előleg / foglaló beszámításra kerül. A fennmaradó összeg az utas részére kiszámlázásra kerül.

Amennyiben a visszaérkezés időpontja módosul, azt a megrendelő köteles minimum 24 órával korábban jelezni.
Ilyen esetekben az EuropaTravel 2020 Kft. fenntartja a jogot, hogy a beérkezett megrendelések függvényében eltérő időpontban teljesítse a szolgáltatást.
Természetesen minden esetben arra törekszünk, hogy szolgáltatásunkat a korábban megállapított feltételeknek megfelelően, az utasok kényelmét és biztonságát szem előtt tartva nyújtsuk.

Amennyiben a megadott visszaút indulási időpontja az utas számára nem megfelelő, az utazás díjmentesen lemondható, azonban a befizetett előleg / foglaló ebben az esetben sem visszatérítendő.
Abban az esetben, ha 24 órán belül kerül sor a lemondásra, és a gépjármű már elindult az utasért, az utazás teljes viteldíja kiszámlázásra kerül az utas részére.
2. Utasaink 
 
Az utas kizárható az utazásból, amennyiben: 
 
1) a buszban dohányzott 
 
2) a buszban alkohol tartalmú italt fogyasztott 
 
3) ittas állapotban van 
 
4) hangoskodott, zaklatta a többi utast 
 
5) bepiszkolja a többi utast vagy a buszt 
 
6) kárt tesz a buszban 
 
7) fertőző beteg 
 
8) a társadalmi együttélés általános szabályait, sértő cselekményt követ el 
 
9) életkora, mentális vagy fizikai állapota veszélyezteti az utas, illetve a fedélzeten tartózkodó személyeket és az ott található vagyontárgyakat 
 
10) fizikai állapotával, öltözetével vagy magatartásával a fedélzeten tartózkodó személyekben félelmet, undort kelt vagy őket megbotránkoztatja 
 
11) megtagadta a vámvizsgálatot és / vagy a határőrizeti szervek vizsgálatát 
 
12) nem rendelkezik érvényes úti okmányokkal 
 
akkor munkatársunk a helyszínen megtagadhatja az utazást , az útiköltség, és poggyászfuvardíj visszakövetelési jog nélkül, EuropaTravel2020 Kft. nem köteles megtéríteni. 
 
Amennyiben az utazás közben az utas nem az előírásoknak és az elvárható 
etikettnek megfelelően viselkedik, vagy veszélyezteti utasaink és munkatársaink testi épségét, úgy az utastól a legközelebbi településig történő elszállítás után a szolgáltató megtagadhatja az utazás folytatását. Ilyen esetekben az utas köteles a teljes utazási költséget megtéríteni. 
 
Bármilyen, a járműben az utas által keletkezett kárt az utas köteles a helyszínen azonnal megtéríteni. Ellenkező esetben a sofőrnek kötelező a helyszínre rendőrt hívni. Rongálás vagy egyéb károkozás esetén fizetendő minimum díj 30.000 forint, amely az okozott kár függvényében növekedhet. 
 
3. Utazás időtartama 
 
Az utazás időtartama Békéscsaba- London útvonalon az útviszonyoktól és évszaktól függően átlagosan 22 –25  óra. A pontos felvételi időpontok mindenkor ezeket számításba véve kerülnek meghatározásra. 
 
Az utazás időtartama Békéscsaba- Brighton útvonalon az útviszonyoktól és évszaktól függően átlagosan 24 –25 óra. A pontos felvételi időpontok mindenkor ezeket számításba véve kerülnek meghatározásra. 
 
Az utazás időtartama Békéscsaba- Manchester útvonalon az útviszonyoktól és évszaktól függően átlagosan 25 – 28 óra. A pontos felvételi időpontok mindenkor ezeket számításba véve kerülnek meghatározásra. 
 
Induláskor, alapul véve a több kiállási címet, a jelzett időponthoz képest 25-45 perc eltolódás előfordulhat. Jelentősebb késés esetén utasainkat munkatársunk értesítik. 
 
Fontos, hogy a szolgáltatás gyűjtőjárat rendszerben működik, vagyis a 
Békéscsaba-Szeged-Kecskemét/Szolnok-Budapest-Győr-
London/Brighton/Manchester-Győr-Budapest-Kecskemét/Szolnok-Szeged– Békéscsaba szállítás nem rögzített útvonalon történik és előre nem meghatározható. Célunk, hogy utasainkat a legmagasabb minőségben szállítsuk úti céljaikhoz. Ennek érdekében törekszünk arra, hogy a lehetőségekhez képest, mindig az autópályán történjen a szállítás. 
 
Kérjük, hogy a rendelésben megadott telefonszámon az utas érkezését követően minden esetben legyen elérhető. Amennyiben a megadott telefonszámon az utas a várakozásban megadott maximum 30 percig nem elérhető, és nem jelenik meg a korábban egyeztetett találkozási ponton, úgy EuropaTravel2020 Kft.  autója az utasra nem köteles tovább várni, és az út késői lemondásnak minősül, vagyis a szolgáltatás ellenértéke nem visszatérítendő és a szolgáltatást a cég nem köteles végrehajtani. 
 
4. Csomagok 
 
A szolgáltatás megrendelése esetén a EuropaTravel2020 Kft. egy bőrönd és egy kézi poggyász méretű csomaggal számol utasonként. Kérjük, hogy az ettől eltérő mennyiségű csomagot előre jelezze. Amennyiben ez nem kerül egyeztetésre, úgy különleges esetekben a EuropaTravel2020 Kft. megtagadhatja a csomag elszállítását. 
 
Az alapfeltételekben meghatározottakon felüli csomagok esetén (pl. gyerekkocsi, kerékpár, kisállat stb), vagy több nagyméretű bőrönd esetén felárat kell fizetni melynek összege 38400 Ft/csomag. Kutya 20 kg felett kizárólag ketrecben, szájkosárral, felügyelet mellett szállítható. 
 
5. Kiskorúak utasaink utaztatása és védelme 
 
A szolgáltatást önállóan csak minden 16-ik életévét betöltött személy használhatja. 14-16 éves kor közötti utas köteles a család vagy gondviselő által írott meghatalmazást felmutatni az utazás előtt. 14 év alatti gyermek csak szüleivel vagy más gondviselővel utazhat. Abban az esetben, hogy ha a 14 év alatti gyermek felügyelet nélkül szeretne utazni, úgy a szülőknek vagy gondviselőknek a kiskorú gyermeket a szolgáltatóhoz személyesen kell elkísérni, és a helyszínen írásos nyilatkozatot tenni arról, hogy az EuropaTravel2020 Kft.  úti cél elérése után a gyermekért semmilyen felelősség nem terheli. 
 
EuropaTravel2020 Kft. szeretné utasait teljes biztonságban tudni, ezért minden elkövet azért, hogy az Ön gyermeke is biztonságban utazhasson. Ennek érdekében gyerekülést biztosítunk, melynek igényét kérjük előre jelezni. Amennyiben EuropaTravel2020 Kft. biztosítja a gyermek számára az gyermekülést, úgy az utas köteles a benne keletkezett kárt, esetleges tisztítási költségeket megtéríteni, melynek összege minimum 6000 forint és az okozott kár függvényében emelkedhet. 
 
Saját gyermekülés esetén EuropaTravel2020 Kft.  vállalja az ülés telephelyig történő visszaszállítását, esetlegesen ingyenes megőrzését az utasok visszaérkezéséig. A megőrzött gyermek ülés tárolási ideje legfeljebb az utazás időtartalma +4 naptári nap. A 4. napon túli tárolás esetén a szolgáltató tárolási díjat számol fel ami 500Ft/nap amit EuropaTravel2020 Kft. az ügyfél nevére kiszámláz.  
 
Részletekkel kapcsolatban kérjük, egyeztessen kollégánkkal. 
 
6. Áraink 
 
Aktuális áraink minden esetben a Békéscsabáról történő indulás esetén érvényesek. Ettől eltérő indulási pontok pontos költségei után érdeklődjön személyesen vagy telefonon : +36 30 640 8772  telefonszámon 
 
Egyéni szolgáltatás igénybevétele esetén a fent említett árak nem érvényesek. Egyéni ajánlatainkat kérje e-mailben. 
 
7. Utazási felelősségeink 
 
EuropaTravel2020 Kft. több éves tapasztalattal bíró munkatársakkal dolgozik, akik minden, a KRESZ és jogszabályok által előírt személyszállítási engedélyekkel rendelkeznek. 
 
EuropaTravel2020 Kft. felelős az utasok biztonságos szállításáért a felvételi ponttól az utazás célállomásáig. Mindent megteszünk azért, hogy ez magas minőségben és utasaink maximális megelégedettségével történjen. 
 
EuropaTravel2020 Kft. független, előre és általunk nem befolyásolható eseményekből (útjavítás, baleset, útlezárás, időjárás stb.) előforduló késedelemért a cég felelősséget nem vállal Az ilyen események elhárítása érdekében biztonsági útvonalat jelölünk ki, ezzel is elősegítve a késés elkerülését. Sofőr munkatársunk minden esetben köteles az Önök biztonságát szem előtt tartani. Utas által a többi utasra illetve önmagára veszélyes utasítást végre nem hajthat. 
 
A megrendelt szolgáltatás, bizonyíthatóan önhibánkból történő nem teljesítését, vagy az ebből eredő esetleges késésért/károkért EuropaTravel2020 Kft. kártérítési felelősséget vállal. A csomagokkal kapcsolatos, bizonyíthatóan általunk okozott károkért is térítési kötelezettséget vállalunk. Kérjük, hogy ezekről a helyszínen értesítse munkatársunkat, melyről jegyzőkönyv készül. Későbbi időpontban jelzett kárért felelősséget nem vállalunk. 
 
8. Feltételek elfogadása 
 
A utazás csak a fent említett szabályzat elfogadásával vehető igénybe. Elektronikus megrendelés esetében a megrendeléssel a megrendelő elfogadja a fent említett feltételeket. Telefonos megrendelés, szerződött partnereinknél történt megrendelés, valamint a helyszínen az utóban történő fizetés megrendelése esetén az utas a kapott számla átvételével ismeri el az utazási feltételeket. Több személy részére megrendelt szolgáltatás esetén, a csoport képviselője aláírásával a csoport nevében is nyilatkozik és szerződést köt. Az utazási feltételek egyoldalú megváltoztatásának jogát az Üzemeletető fenntartja. A jelen utazási feltételekben nem szabályozott kérdésekben Az 1988. évi I. törvény, a 20/1981 (VI.19) Mt. rendelet szabályai és az 1959. évi IV. törvényben és az Európai Parlament és Tanács 181/2011/EU rendeletben foglaltak a mérvadóak 
 
